ΓΡΑΠΤΗ ΕΡΩΤΗΣΗ E-1217/00

υποβολή: Camilo Nogueira Romn (Verts/ALE) προς το Συμβούλιο

(27 Απριλίου 2000)

Θέμα: Απασχόληση, εκπαίδευση και γεωγραφική κινητικότητα: η περίπτωση της Γαλικίας

Στην έκθεση που ενεκρίθη κατά τη σύνοδο του Ευρωπαϊκού Συμβουλίου της Λισσαβόνας, που πραγματοποιήθηκε στις 23 και 24 του παρελθόντος Μαρτίου για τον καθορισμό νέου στρατηγικού στόχου της Ένωσης, λαμβάνονταςπόψη την απασχόληση, την οικονομική μεταρρύθμιση και την κοινωνική συνοχή στο πλαίσιο μιας οικονομίας που θα βασίζεται στη γνώση, διεπιστώθη ως σοβαρό πρόβλημα της ευρωπαϊκής οικονομίας η ύπαρξη δεκαπέντε εκατομμυρίων ανέργων, κατάσταση η οποία πλήττει κυρίως τις γυναίκες, τους ηλικιωμένους και ορισμένες περιοχές της Ευρωπαϊκής Ένωσης.

Το Ευρωπαϊκό Συμβούλιο απεφάσισε, κατόπιν τούτου, να προετοιμάσει τη μετάβαση σε μία οικονομία και μία κοινωνία βασισμένες στη γνώση, μέσω της μάθησης, της επιμόρφωσης και της εκπαίδευσης.

Η ανάλυση αυτή της κατάστασης της ανεργίας και της αντιμετώπισής τηςπό τις συνθήκες της νέας οικονομίας αποδεικνύεται ανεπαρκής εάν δεν ληφθείπόψη ότι η ανεργία πλήττει σήμερα όλως ιδιαιτέρως τις χώρες χαμηλού κατά κεφαλήν εισοδήματος, και ότι το αυτό μπορεί να συμβαίνει και σε περιφέρειες όπως η Γαλικία, στην οποία, μολονότιπάρχουν οι απαραίτητες εκπαιδευτικές βαθμίδες, ειδικότερα σε επίπεδο τεχνικής και πανεπιστημιακής εκπαίδευσης για την πρόσβαση στην οικονομία της γνώσης, διαπιστώνεται ότι τα πλέον καταρτισμένα άτομα αναγκάζονται να μεταναστεύσουν, κατασπαταλώντας παραδόξως τις δαπάνες που επενδύθηκαν για την εκπαίδευσή τους, προς όφελος άλλων πλουσιότερων χωρών. Το αρνητικό αυτό φαινόμενο παρατηρείται επίσης και στα πλαίσια της Ένωσης,πό την επωνυμία της γεωγραφικής κινητικότητας.

Με ποιον τρόπο σκοπεύει το Συμβούλιο να αντιμετωπίσει το πρόβλημα της αύξησης της ανεργίας, την οικονομική μεταρρύθμιση, την κοινωνική συνοχή την ισορροπία μεταξύ των περιφερειών με την προοπτική μιας οικονομίας και μιας κοινωνίας οι οποίες θα βασίζονται στη γνώση, όσον αφορά περιφέρειες στις οποίες όπως συμβαίνει στη Γαλικία η μεγάλη ανεργία συμπίπτει με το χαμηλό κατά κεφαλήν εισόδημα και στις οποίες, ενώπάρχει η απαιτούμενη ικανότητα για τη βελτίωση της επαγγελματικής επιμόρφωσης και της εκπαίδευσης, οι πλέον καταρτισμένοι νέοιποχρεώνονται να μεταναστεύσουν προς αναζήτησιν εργασίας ακριβώς σε χώρες πλουσιότερες και με λιγότερη ανεργία;

Απάντηση

(10 Ιουλίου 2000)

Το Ευρωπαϊκό Συμβούλιο έταξε στη Λισσαβώνα ένα νέο στρατηγικό στόχο για την Ένωση: να γίνει η ανταγωνιστικότερη και δυναμικότερη οικονομία της γνώσης ανά τηνφήλιο, ικανή για βιώσιμη οικονομική ανάπτυξη με περισσότερες και καλύτερες θέσεις εργασίας και με μεγαλύτερη κοινωνική συνοχή.

Για τηνλοποίηση αυτού του στόχου το Ευρωπαϊκό Συμβούλιο όρισε σφαιρική στρατηγική, η οποία θα επιτρέψει στην Ένωση να αποκαταστήσει τους ευνοϊκούς όρους για την πλήρη απασχόληση και να ενισχύσει τη συνοχή των περιφερειών της.

Σύμφωνα με αυτή τη νέα διαδικασία που θεσπίσθηκε στη Λισσαβώνα, η Ένωση θα ορίσει πλαίσιο το οποίο θα επιτρέψει να χρησιμοποιηθούν όλοι οι διαθέσιμοι πόροι προκειμένου να εξασφαλισθεί η μετάβαση προς την οικονομία της γνώσης, συμβάλλοντας και η ίδια στην προσπάθεια αυτή στο πλαίσιο τωνπαρχουσών κοινοτικών πολιτικών και τηρουμένης παραλλήλως της Ατζέντας 2000.

Οι περιφέρειες που πάσχουν από διαρθρωτική καθυστέρηση, όπως η Γαλικία, θα μπορέσουν στο πλαίσιο αυτό της Ατζέντας 2000 να επωφεληθούν, χάρη στις ενισχύσεις των Διαρθρωτικών Ταμείων, από τον νέο κοινοτικό μηχανισμό περιφερειακών και κοινωνικών ενισχύσεων ώστε να αντιμετωπίσουν τα προβλήματα που μνημονεύει ο αξιότιμος κ. βουλευτής.